બીજા વિશ્વ યુદ્ધ દરમિયાન સેન ફ્રાન્સિસ્કોમાં એક કેસ ચાલ્યો હતો, જેને હિન્દુ-જર્મન કાવતરાં તરીકે ઓળખવામાં આવતો હતો. બ્રિટિશ સિક્રેટ સર્વિસે લાગ્યું હતું કે અમેરિકામાં રહીને ભારતીયો અને જર્મન સામ્રાજ્ય વિરોધી કાવતરું કરી રહ્યાં છે. તે વખતે અમેરિકા જગતમાં હજી એટલી દખલ કરતું નહોતું અને મહાસત્તા બન્યું નહોતું. બ્રિટન મહાસત્તા હતું અને અમેરિકા પોતાના સામ્રાજ્યમાં દખલ કરનારાને છાવરે તે ચલાવી લે નહીં. અમેરિકામાં કાયદો પણ હતો, જે અન્વયે તેણે તટસ્થ રહેવાનું હતું અને વિદેશી બાબતોમાં દખલ કરવાની નહોતી. 1918માં કેટલાક અખબારોમાં બ્રિટન વિરુદ્ધના કાવતરાના સમાચારો પણ ચમક્યાં હતાં. તેમાં એવું જણાવાયું હતું કે ભારતના રાષ્ટ્રવાદીઓએ અમેરિકામાં રહેલા જાપાનના પ્રતિનિધિઓ સાથે મુલાકાતો કરીને ભારતની સ્વતંત્રતા માટે તેમની મદદ માગી હતી. આવા ભારતીય લોકોમાં ટાગોરનું નામ પણ હતું. ભારતના રાષ્ટ્રવાદીઓ તે વખતે બ્રિટનમાં રહીને પણ લડત આપતા હતા, કેટલાક પારિસ જતા રહ્યાં હતાં અને બોઝ અને તેમના સાથીઓ જર્મનીમાં પહોંચ્યાં હતાં.